section_heading: Prvi svjetski rat
paragraph_text: U rujnu 1915. Stapff postaje načelnikom operacija pri stožeru 11. armije. Na navedenoj dužnosti sudjeluje u invaziji na Srbiji, te nakon toga u borbama na Solunskom bojištu. U srpnju 1916. postaje načelnikom operacija u stožeru ponovno formirane 1. armije kojom je zapovijedao Fritz von Below. S navedenom armijom Stapff sudjeluje u Bitci na Sommi. Dužnost načelnika operacija 1. armije Stapff obnaša do prosinca 1916. kada postaje načelnikom stožera VII. pričuvnog korpusa kojim je zapovijedao Franz von Soden koju dužnost obnaša do svibnja 1917. godine.